**ПРЕГЛЕД ОДРЕДАБА КОЈЕ СЕ МЕЊАЈУ ОДНОСНО ДОПУЊУЈУ**

Члан 2.

У Службеном гласнику се, у складу са овим законом, обавезно објављују: акти Народне скупштине, међународни споразуми, акти председника Републике, акти Владе, акти министарстава и посебних организација, акти Уставног суда, акти Високог савета судства, акти ~~Државног већа тужилаца~~ ВИСОКОГ САВЕТА ТУЖИЛАШТВА, акти судова и јавних тужилаштава, aкти других републичких органа, акти Народне банке Србије, пресуде Европског суда за људска права, одлуке уговорних тела Уједињених нација за заштиту људских права, прописи које доносе имаоци јавних овлашћења, други акти за које је то одређено законом, пречишћени текстови и исправке аката.

Акти Високог савета судства, ~~Државног већа тужилаца~~ ВИСОКОГ САВЕТА ТУЖИЛАШТВА, судова и јавних тужилаштава

Члан 9.

У Службеном гласнику се објављују општи акти Високог савета судства, ~~Државног већа тужилаца и Врховног касационог суда~~. ВИСОКОГ САВЕТА ТУЖИЛАШТВА И ВРХОВНОГ СУДА.

У Службеном гласнику се објављују и други акти Високог савета судства, ~~Државног већа тужилаца~~ ВИСОКОГ САВЕТА ТУЖИЛАШТВА, судова и јавних тужилаштава за које је то одређено посебним законом.

О објављивању аката Високог савета судства, ~~Државног већа тужилаца~~ ВИСОКОГ САВЕТА ТУЖИЛАШТВА, судова и јавних тужилаштава у Службеном гласнику старају се органи који су их донели или њихове службе.

**Приступ Правно-информационом систему**

Члан 29.

У бази која садржи регистар и текстове важећих прописа и других аката Републике Србије објављених у Службеном гласнику свим корисницима интернета доступни су без накнаде: незванично пречишћени текстови прописа, оригинална службена гласила у PDF формату у којима су објављени основни текстови прописа и службена гласила у којима су објављене њихове измене и допуне.

За приступ осталим подацима које садржи Правно-информациони систем плаћа се накнада чија се висина одређује актом јавног предузећа, на који сагласност даје Влада.

База која садржи судску праксу доступна је без накнаде свим судовима и јавним тужилаштвима, ~~Републичком јавном правобранилаштву~~ ДРЖАВНОМ ПРАВОБРАНИЛАШТВУ, Правосудној академији, Заштитнику грађана, Поверенику за информације од јавног значаја и заштиту података о личности и ~~јавним~~ правобранилаштвима општина, градова, града Београда и градских општина.